stanford-oval/wikipedia huggingface dataset:
1952 בטלוויזיה
נולדו

פרק זה לוקה בחסר. אנא תרמו לוויקיפדיה ו.
21 במאי – מיסטר טי, שחקן אמריקאי
20 ביוני – ג'ון גודמן, שחקן אמריקאי
15 ביולי – טרי אוקווין, שחקן אמריקאי. ידוע בעיקר בזכות תפקידו בסדרת הטלוויזיה "אבודים" בתור ג'ון לוק.
17 ביולי – דייוויד הסלהוף, שחקן וזמר אמריקאי. הידוע בעיקר בשל תפקידיו בסדרות הטלוויזיה המצליחות "אביר על גלגלים" ו"משמר המפרץ"
18 באוגוסט – פטריק סווייזי, שחקן קולנוע וטלוויזיה אמריקאי (נפטר ב-2009)
3 בנובמבר – רוזאן בר, קומיקאית, כוכבת טלוויזיה, מפיקה וסופרת אמריקאית
10 בנובמבר – עפרה ויינגרטן, שחקנית ומדבבת ישראלית
22 בנובמבר – עודד בן-עמי, עיתונאי ואיש תקשורת ישראלי, דובר צה"ל
נפטרו

פרק זה לוקה בחסר. אנא תרמו לוויקיפדיה ו.
פרסים

פרק זה לוקה בחסר. אנא תרמו לוויקיפדיה ו.
הערות שוליים

| שנים בטלוויזיה |
| --- | --- | --- |
| המאה ה-20 | 1950 • 1951 • 1952 • 1953 • 1954 • 1955 • 1956 • 1957 • 1958 • 1959 • 1960 • 1961 • 1962 • 1963 • 1964 • 1965 • 1966 • 1967 • 1968 • 1969 • 1970 • 1971 • 1972 • 1973 • 1974 • 1975 • 1976 • 1977 • 1978 • 1979 • 1980 • 1981 • 1982 • 1983 • 1984 • 1985 • 1986 • 1987 • 1988 • 1989 • 1990 • 1991 • 1992 • 1993 • 1994 • 1995 • 1996 • 1997 • 1998 • 1999 • 2000 |  |
| המאה ה-21 | 2001 • 2002 • 2003 • 2004 • 2005 • 2006 • 2007 • 2008 • 2009 • 2010 • 2011 • 2012 • 2013 • 2014 • 2015 • 2016 • 2017 • 2018 • 2019 • 2020 • 2021 • 2022 • 2023 • 2024 • 2025 |  |
ערך זה הוא קצרמרבנושא טלוויזיה. אתם מוזמנים לתרום לוויקיפדיה ו.
ב-22 במאי 1952 משודר לראשונה פיצוץ של פצצת אטום בטלוויזיה
אדית הד

| --- | --- |

תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  28 באוקטובר 1897 סן ברנרדינו, ארצות הברית 
 פטירה:  24 באוקטובר 1981 (בגיל 83) לוס אנג'לס, ארצות הברית 
 מקום קבורה:  פורסט לאון ממוריאל פארק 
 מדינה:  ארצות הברית 
 תקופת הפעילות:  מ-1927 
 מקום לימודים:  אוניברסיטת קליפורניה בברקלי  מכללת אוטיס לעיצוב ואמנות  אוניברסיטת סטנפורד  בית הספר לאמנות שונארד 
 בן או בת זוג:  Wiard Ihnen (1940–1979) 
 פרסים והוקרה:  פרס אוסקר לעיצוב תלבושות הטוב ביותר, שחור-לבן (1948)  פרס אוסקר לעיצוב תלבושות הטוב ביותר, שחור-לבן  פרס אוסקר לעיצוב התלבושות הטוב ביותר (1972)  פרס אוסקר לעיצוב תלבושות הטוב ביותר, שחור-לבן (1955)  פרס אוסקר לעיצוב תלבושות הטוב ביותר, שחור-לבן  פרס אוסקר לעיצוב תלבושות הטוב ביותר, שחור-לבן  פרס אוסקר לעיצוב תלבושות הטוב ביותר, שחור-לבן  פרס אוסקר לעיצוב התלבושות הטוב ביותר בסרט צבעוני (1949)  גביע הכסף לנשות השנה של לוס אנג'לס טיימס  כוכב בשדרת הכוכבים בהוליווד 
 פרופיל ב-IMDb
 
אדית הד (באנגלית: Edith Head; ‏28 באוקטובר 1897 – 24 באוקטובר 1981) הייתה מעצבת תלבושות יהודייה-אמריקאית, אשר זכתה בשמונה פרסי אוסקר, יותר מכל זוכה אחרת של פרס זה.
קורות חיים

הד נולדה בשם אדית קלייר פוזנר (Edith Claire Posener) למשפחה יהודית בסן ברנרדינו, קליפורניה. אביה, מקס פוזנר, היגר לארצות הברית מפרוסיה ב-1876. אמה, אנה לוי, ילידת ארצות הברית, הייתה בת להורים מאוסטריה ומגרמניה. ספק אם הוריה אכן נישאו זה לזה מעולם. ב-1901 נישאה אמה לפרנק ספייר, מהנדס מכרות, והם גידלו את אדית כבתם. ספייר היה נוצרי קתולי וכך גם גדלה הילדה.
הד סיימה תואר ראשון בצרפתית מאוניברסיטת קליפורניה בברקלי בשנת 1919, וב-1920 הוענק לה תואר מוסמך בשפות רומאניות מאוניברסיטת סטנפורד. היא החלה לעבוד כמורה לצרפתית בבתי ספר בקליפורניה. במטרה להעלות את שכרה היא אמרה למעבידה כי היא מסוגלת ללמד גם אמנות (אף על פי שלא הייתה לה השכלה פורמלית בתחום זה). כדי לשפר את יכולתה ברישום היא השתתפה בלימודי ערב באמנות במכללה בלוס אנג'לס.
ב-1923 נישאה אדית הד לצ'ארלס הד, אחיה של אחת מחברותיה ללימודי האמנות. נישואים אלו הסתיימו ב-1936. ב-1940 נישאה לוואיירד אינן (Wiard Ihnen), ארט דיירקטור במקצועו, והייתה נשואה לו עד מותו ב-1979.
קריירה מקצועית

ב-1924 התקבלה הד לעבודה כציירת תלבושות במחלקת התלבושות של אולפני סרטי פרמאונט, אף על פי שלא היה לה כל ניסיון מקצועי בעיצוב (בהמשך חייה היא הודתה כי הביאה לראיון העבודה את רישומיו של סטודנט אחר מן המכללה לאמנות). היא עבדה באולפני סרטי פרמאונט במשך 43 שנים. ב-1925 החלה לעצב תלבושות לסרטים, ובתוך מספר שנים קנתה לעצמה שם והוכרה כאחת ממעצבות התלבושות המובילות בהוליווד. בתחילה האפילו עליה שמות המעצבים הראשיים של פרמאונט, אך החל ב-1938 היא זכתה לתהילה בזכות עצמה.
הד נודעה בסגנון העיצוב המאופק שלה, ובניגוד למעצבים רבים, הרבתה להיוועץ בתהליך העיצוב בשחקניות שעבורן עיצבה תלבושות. בשל כך צברה פופולריות בקרב כוכבות הקולנוע של שנות ה-40 ושנות ה-50 (ראו רשימת סרטים להלן). היא עיצבה תלבושות גם לרבים מסרטיו של ג'רי לואיס. הד הייתה ממעצבות התלבושות המועדפות על הבמאי אלפרד היצ'קוק ועבדה רבות עם המפיק האל ואליס (יוצר הסרט קזבלנקה). סגנונה המאופק של הד גם גרם למקצת השחקניות (כמו קלודט קולבר) והבמאים להעדיף שלא לעבוד עמה. בחלקה המאוחר של הקריירה שלה נטען עליה שהיא נוטה ליטול לעצמה את הקרדיט על עבודתם של אחרים.
ב-1967 עברה הד לעבוד באולפני יוניברסל, בהם עבדה עד תום חייה. שם, עם ירידת קרנה של שיטת הפקת סרטי הקולנוע באולפנים, החלה הד להיות מעורבת יותר בעיצוב תלבושות עבור תוכניות טלוויזיה. עיצוביה למיני סדרת הטלוויזיה "נשים קטנות" זכו להערכה רבה.
סרטים שהד עיצבה עבורם תלבושות לשחקניות (רשימה חלקית):
היא עשתה לו עוול (1933) (מיי וסט)
I married a Witch ‏(1942) (ורוניקה לייק)
ביטוח חיים כפול (1944) (ברברה סטנוויק)
נודעת (1946) (אינגריד ברגמן)
Samson and Delilah ‏(1949) (הדי לאמאר ואנג'לה לאנסברי)
שדרות סאנסט (1950) (גלוריה סוונסון)
הכל אודות חוה (1950) (בטי דייוויס)
חופשה ברומא (1953) (אודרי הפבורן)
חלון אחורי (1954) (גרייס קלי)
האיש שידע יותר מדי (1956) (דוריס דיי)
עשרת הדיברות ‏(1956) (אן בקסטר)
פנים מצחיקות (1957) (אודרי הפבורן)
שולחנות נפרדים (1958) (ריטה הייוורת')
ורטיגו (1958) (קים נובאק)
הציפורים (1963) (טיפי הדרן)
מארני (1964) (טיפי הדרן)
באמצע שנות השבעים הוזמנה הד לעצב מדים לנשים עבור משמר החופים האמריקני, שמספר הנשים המשרתות בו עלה. הד ראתה בכך אחד משיאי הקריירה שלה וזכתה בשל פרויקט זה בפרס השירות הציבורי המצטיין (Meritorious Public Service Award).
הד פרסמה שלושה ספרים - The Dress Doctor (אוטוביוגרפיה, 1959), How to Dress for Success ‏(1967) ו-Edith Head's Hollywood ‏(1983, התפרסם לאחר פטירתה).
הד הופיעה ב-1955 בסרט הקולנוע Lucy Gallant, שם גילמה את עצמה. ב-1973 היא הופיעה באחד מפרקי הסדרה קולומבו, גם שם בתפקיד עצמה.
פרסים

הד הייתה מועמדת 35 פעמים לקבלת פרס אוסקר עבור עיצוב תלבושות, ובכלל זה בכל שנה משנת 1948 ועד 1966. היא זכתה בשמונה מן הפרסים, זאת יותר מאשר כל כלה אחרת של הפרס.
הסרטים שעבורם הוענקו פרסים להד:
The Heiress ‏(1950)
Samson and Delilah ‏(1951)
הכל אודות חוה (1951)
מקום תחת השמש (1952)
חופשה ברומא (1954)
סברינה (1955)
The Facts of Life ‏(1961)
העוקץ (1974)
פטירה והנצחה

הד נפטרה בלוס אנג'לס ב-24 באוקטובר 1981, ארבעה ימים לפני יום הולדתה ה-84, בשל מחלה במח העצם (Myelofibrosis).
כוכב על שמה נקבע בשדרת הכוכבים של הוליווד - היחיד עד היום (2020) שנקבע על שם מעצב או מעצבת תלבושות. בפברואר 2003 הפיק שירות הדואר הפדרלי האמריקני בול הנושא את דיוקנה, במסגרת סדרת בולים שהפיק לכבודם של אנשי סגל ההפקה מאחורי הקלעים של סרטי הקולנוע.
על בסיס דמותה עוצבה הדמות "עדנה מודה",מעצבת בגדי גיבורי העל בסרט "משפחת סופר-על" שיצא לאקרנים ב-2004 ובסרט ההמשך שיצא לאקרנים ב-2018.
לקריאה נוספת

David Chierichetti (2003), Edith Head: The Life and Times of Hollywood's Celebrated Costume Designer, New York: HarperCollins.
1959 בטלוויזיה

| 0 | 1 | 2 | 3 |
| --- | --- | --- | --- |
|  |  | 1959  בטלוויזיה |  |
< · 1957 · 1958 — 1959 — 1960 · 1961 · >
כל ערכי השנים בטלוויזיה במאה ה-20 · כל ערכי השנים בטלוויזיה במאה ה-21 · פורטל הטלוויזיה
בערך זה מצוינים אירועים בולטים שהתרחשו במהלך שנת 1959 ונוגעים לעולם הטלוויזיה.
אירועים בולטים

פרק זה לוקה בחסר. אנא תרמו לוויקיפדיה ו.
1 במרץ – רשת הטלוויזיה Fuji Television מתחילה את שידוריה ביפן.
11 במרץ – תחרות האירוויזיון התקיימה בקאן שבצרפת. בתחרות זכתה הולנד, עם השיר "Een beetje" ("קצת") בביצוע הזמרת ההולנדית טדי סחולטן.
4 במאי – נערך טקס פרסי גראמי הראשון אשר משודר ברשת NBC.
29 בנובמבר – טקס פרסי הגראמי משודר לראשונה בטלוויזיה.
במהלך שנת 1959 תוכנית המערבון האמריקנית בוננזה הופכת לאחת מתוכנית הטלוויזיה הראשונות ששודרו בפריים טיים בארצות הברית אשר שודרו בצבע.
סדרות ותוכניות טלוויזיה חדשות ב-1959

פרק זה לוקה בחסר. אנא תרמו לוויקיפדיה ו.
| תאריך עלייה לשידור | שם הסדרה | סוגה | רשת השידור המקורית |
| --- | --- | --- | --- |
| 15 בספטמבר | בוננזה | מערבון | NBC |
| 2 באוקטובר | אזור הדמדומים | אנתולוגיה, פנטזיה, אימה, מדע בדיוני | CBS |
| 4 באוקטובר | דני שובבני (אנ') | קומדיית מצבים, לייב אקשן | CBS |
| 19 בנובמבר | רוקי ובולווינקל | אנימציה, הומור סוריאליסטי, סאטירה | ABC |
"בוננזה"
"אזור הדמדומים"
"דני שובבני"
סדרות ותוכניות בולטות שבוטלו או הסתיימו ב-1959

פרק זה לוקה בחסר. אנא תרמו לוויקיפדיה ו.
נולדו

פרק זה לוקה בחסר. אנא תרמו לוויקיפדיה ו.
6 במרץ – טום ארנולד, שחקן אמריקאי
9 באפריל – חני נחמיאס, שחקנית ובדרנית ישראלית
11 ביוני – יו לורי, שחקן וקומיקאי אנגלי
15 ביוני – דב נבון, שחקן וקומיקאי ישראלי
7 באוגוסט – מנשה נוי, שחקן, תסריטאי, קומיקאי ובמאי קולנוע ישראלי
29 באוגוסט – יגאל עדיקא, שחקן ישראלי
23 בספטמבר – ג'ייסון אלכסנדר, שחקן אמריקאי
7 באוקטובר – סיימון קאוול, מפיק טלוויזיה ומוזיקה, וידוען בריטי ממוצא יהודי
נפטרו

פרק זה לוקה בחסר. אנא תרמו לוויקיפדיה ו.
פרסים

פרק זה לוקה בחסר. אנא תרמו לוויקיפדיה ו.
הערות שוליים

| שנים בטלוויזיה |
| --- | --- | --- |
| המאה ה-20 | 1950 • 1951 • 1952 • 1953 • 1954 • 1955 • 1956 • 1957 • 1958 • 1959 • 1960 • 1961 • 1962 • 1963 • 1964 • 1965 • 1966 • 1967 • 1968 • 1969 • 1970 • 1971 • 1972 • 1973 • 1974 • 1975 • 1976 • 1977 • 1978 • 1979 • 1980 • 1981 • 1982 • 1983 • 1984 • 1985 • 1986 • 1987 • 1988 • 1989 • 1990 • 1991 • 1992 • 1993 • 1994 • 1995 • 1996 • 1997 • 1998 • 1999 • 2000 |  |
| המאה ה-21 | 2001 • 2002 • 2003 • 2004 • 2005 • 2006 • 2007 • 2008 • 2009 • 2010 • 2011 • 2012 • 2013 • 2014 • 2015 • 2016 • 2017 • 2018 • 2019 • 2020 • 2021 • 2022 • 2023 • 2024 • 2025 |  |
ערך זה הוא קצרמרבנושא טלוויזיה. אתם מוזמנים לתרום לוויקיפדיה ו.
אולימפיאדת סיאול (1988)

| --- | --- |

 עיר מארחת:  סיאול, קוריאה הדרומית
 מדינות משתתפות:  159
 ספורטאים משתתפים:  8,391 (6,197 גברים, 2,194 נשים)
 תחרויות:  237 תחרויות ב-25 ענפים
 טקס הפתיחה:  17 בספטמבר 1988
 טקס הנעילה:  2 באוקטובר 1988
 נפתח רשמית על ידי:  רו טאהוו, נשיא קוריאה הדרומית
 השביע את המשתתפים:  הור ג'אה
 השביע את השופטים:  לי האקראה
 הדליק את הלפיד האולימפי:  שון קי צונג', צ'ונג סומן, קים וונטק, שון מיצ'ונג
 האצטדיון הראשי:  האצטדיון האולימפי
 הערים שהתמודדו על האירוח:  נגויה
 → אולימפיאדת לוס אנג'לס אולימפיאדת ברצלונה ← 
אולימפיאדת סיאול (1988) היא האולימפיאדה ה-24 בעת החדשה. היא נמשכה 15 ימים, מ-17 בספטמבר עד 2 באוקטובר 1988. השתתפו בתחרויות 8,391 ספורטאים מ-159 מדינות.
אירועים בולטים > אתלטיקה > אתלטיות

פלורנס גריפית' ג'וינר (ארצות הברית ארצות הברית), זכתה ב-4 מדליות מהן 3 זהב, בריצת 100 מטר בשיא אולימפי חדש של 10.54 שניות (השיא הנוכחי 2012) ובריצת 200 מטר בשיא עולם חדש של 21.34 שניות (השיא הנוכחי 2016).
ג'קי ג'וינר קרסי (ארצות הברית ארצות הברית), זכתה בשתי מדליות זהב, בקפיצה לרוחק בשיא אולימפי חדש של 7.40 מטר (השיא הנוכחי 2012) ובקרב שבע בשיא עולם חדש של 7291 נקודות (השיא הנוכחי 2016).
אולגה בריזגינה (ברית המועצות ברית המועצות), זכתה בשתי מדליות זהב בריצת 400 מטר ובריצת שליחות 4x400 מטר בשיא עולם חדש של 3:15.17 דקות (השיא הנוכחי 2016).
אירועים בולטים > אתלטיקה > אתלטים

בן ג'ונסון (קנדה קנדה), שבר את שיא העולם בריצת 100 מטר והעמיד אותו על 9.79 שניות. אולם, פחות מ-48 שעות לאחר מכן התגלה כי השיא המדהים הושג בעזרת שימוש בסמים ממריצים ומדליית הזהב שבה זכה ג'ונסון הועברה לקרל לואיס (ארצות הברית ארצות הברית), ושיאו הוכר כשיא עולם (9.92 שניות).
קרל לואיס (ארצות הברית ארצות הברית), הגן על תואריו הן בריצת 100 מטר והן בקפיצה לרוחק וזכה גם במדליית כסף בריצת 200 מטר.
סטיב לואיס (ארצות הברית ארצות הברית), זכה בשתי מדליות זהב בריצת 400 מטר ובריצת שליחים 4x400 מטר לאחר שהרביעייה האמריקאית השוותה את שיא העולם ממקסיקו סיטי 1968.
רוג'ר קינגדום (ארצות הברית ארצות הברית), הגן על תוארו בריצת 110 מטר משוכות.
אירועים בולטים > התעמלות > נשים

דניאלה סיליבאש (רומניה רומניה), זכתה ב-6 מדליות מהן 3 זהב.
ילנה שושונובה היהודייה (ברית המועצות ברית המועצות), זכתה ב-4 מדליות מהן 2 זהב, כולל בתחרות הקרב-רב אישי.
אירועים בולטים > התעמלות > גברים

ולדימיר ארטיומוב (ברית המועצות ברית המועצות), זכה ב-5 מדליות מהן 4 זהב, כולל בתחרות הקרב רב.
אירועים בולטים > טניס

לאחר 64 שנים, חזר ענף הטניס למשחקים האולימפיים.
שטפי גראף (מערב גרמניה מערב גרמניה), זכתה במדליית זהב בנוסף לזכייה בכל ארבעת טורנירי גראנד סלאם אותה שנה, לאחר ניצחון על גבריאלה סבטיני (ארגנטינה ארגנטינה).
אירועים בולטים > כדורגל

ברית המועצות זכתה במדליית הזהב בכדורגל לגברים לאחר ניצחון במשחק הגמר על נבחרת ברזיל 1-2. נבחרת מערב גרמניה זכתה במדליית הארד לאחר ניצחון על איטליה 0-3.
| מקום | נבחרת |
| --- | --- |
: ברית המועצות ברית המועצות
: ברזיל ברזיל
: מערב גרמניה מערב גרמניה
אירועים בולטים > כדורמים

נבחרת יוגוסלביה זכתה במדליית הזהב בכדורמים לגברים לאחר ניצחון על ארצות הברית 7–9. במדליית ארד זכתה נבחרת ברית המועצות לאחר ניצחון על מערב גרמניה 13–14.
| מקום | נבחרת |
| --- | --- |
: יוגוסלביה יוגוסלביה
: ארצות הברית ארצות הברית
: ברית המועצות ברית המועצות
אירועים בולטים > כדורסל > נשים

ארצות הברית זכתה במדליית הזהב בכדורסל לנשים לאחר ניצחון במשחק הגמר על יוגוסלביה 70-77. במדליית הארד זכתה ברית המועצות לאחר ניצחון על אוסטרליה 53-68.
אירועים בולטים > כדורסל > גברים

ברית המועצות זכתה במדליית הזהב בכדורסל לגברים לאחר ניצחון במשחק הגמר על יוגוסלביה 63–76. במדליית הארד זכתה ארצות הברית לאחר ניצחון על אוסטרליה 49–78.
אירועים בולטים > סיף

קרסטין פאלם (שוודיה שוודיה), השתתפה ב-7 אולימפיאדות יותר מכל ספורטאית אחרת.
אירועים בולטים > קפיצה למים

גרג לוגניס (ארצות הברית ארצות הברית), זכה בשתי מדליות זהב, בקפיצה ממשטח מ-10 מטר ובקפיצה ממקפצה מ-3 מטר פעם שנייה ברציפות (היחיד שזכה בשני סוגי הקפיצות). זאת תוך כדי שהוא שובר שיאי ניקוד כוללים. הוא זכור לא רק בזכות הישגיו הספורטיביים, אלא גם בשל תקרית שארעה לו תוך כדי קפיצה בתחרות ה-3 מטר, פגע ראשו של לוגניס בקרש הקפיצה וגרם לו לדמם. לוגניס ידע בשלב זה, שהוא נושא את נגיף האיידס, אך הדבר לא היה ידוע בציבור ולוגניס החליט שלא לגלות זאת לרופאים שטיפלו בו בבריכת הקפיצות ולקופצים האחרים.
אירועים בולטים > שחייה > שחייניות

קריסטין אוטו (מזרח גרמניה מזרח גרמניה), זכתה ב-6 מדליות זהב, מספר מדליות הזהב הגדול ביותר בין כל הספורטאים ומספר מדליות זהב הרב ביותר שזכתה בה ספורטאית כל שהיא במשחקים האולימפיים (נכון ל-2012).
ג'נט אוונס (ארצות הברית ארצות הברית), זכתה ב-3 מדליות זהב וקבעה שני שיא עולם, אחד מהם במשחה ל-400 מטר החזיק מעמד כ-18 שנים.
אירועים בולטים > שחייה > שחיינים

מאט ביונדי (ארצות הברית ארצות הברית), זכה ב-7 מדליות מהן 5 זהב, כולל המשחה ל-100 מטר חופשי.
ולדימיר סלניקוב (ברית המועצות ברית המועצות), זכה פעם שנייה במדליית זהב במשחה ל-1500 מטר חופשי, לאחר 8 שנים. הוא לא השתתף במשחקים האולימפיים שנערכו בלוס אנג'לס ארבע שנים קודם לכן לאחר שמדינתו החרימה אותם ובכך נמנעה ממנו זכייה שלישית רצופה.
תמאש דארני (הונגריה הונגריה), זכה בשתי מדליות זהב תוך קביעת שיא עולם בכל אחד ממשחי המעורב אישי בהם זכה.
המשלחת הישראלית

לאולימפיאדה זו, שלחה ישראל משלחת בת 19 ספורטאים בלבד. שני השייטים יואל סלע ואלדד אמיר היו קרובים מאוד להשיג את המדליה הראשונה לישראל. תחרות שיט המפרשיות מדגם ההולנדי המעופף, בהן התחרו סלע ואמיר, התפרסה על שבעה שיוטים. עם זאת, השיוט השני התרחש במהלך יום הכיפורים, בו נאסר עליהם להתחרות, ובעקבות זאת קטנו סיכוייהם לזכות במדליה. לבסוף, סיימו סלע ואמיר במקום הרביעי, הישג שיא לנציג ישראלי במשחקים האולימפיים. בניגוד אליהם, השייטים והאחים רן ודן טורטן שהתחרו בדגם ה-470 החליטו כן להשתתף ביום השיוטים ביום הכיפורים, ועל כן נופו מהמשלחת הישראלית במהלך האולימפיאדה.
ראו גם

המשחקים הפאראלימפיים סיאול (1988)
יהודים באולימפיאדת סיאול
עשה את הדבר הנכון

| --- | --- |

כרזת הסרט
 בימוי:  ספייק לי 
 הופק בידי:  ספייק לי
 תסריט:  ספייק לי 
 עריכה:  בארי אלכסנדר בראון 
 שחקנים ראשיים:  דני איילו  אוסי דייוויס  ג'ון טורטורו ריצ'רד אדסון רובי די
 מוזיקה:  ביל לי 
 צילום:  ארנסט דיקרסון 
 מדינה:  ארצות הברית 
 חברה מפיצה:  Universal Pictures
 שיטת הפצה:  וידאו על פי דרישה 
 הקרנת בכורה:  30 ביוני 1989
 משך הקרנה:  120 דק' 
 שפת הסרט:  אנגלית
 סוגה:  הוד פילם, סרט עצמאי, סרט קומדיה, סרט דרמה 
 מקום התרחשות:  ברוקלין 
 תקציב:  6,000,000‏$
 הכנסות:  37,295,445‏$
 הכנסות באתר מוג'ו:   dotherightthing
 פרסים:  איגוד מבקרי הסרטים בשיקגו  (הסרט הטוב ביותר, הבמאי, שחקן המשנה)
 דף הסרט ב־IMDb
 
עשה את הדבר הנכון הוא סרט דרמת-פשע קומית משנת 1989 ביצירתו של ספייק לי, המספר את סיפורה של שכונת בדפורד-סטייבסנט האפרו-אמריקאית בברוקלין, על המתחים בין הגזעים שבה. העלילה מתרחשת ביום הכי חם בשנה, כשבמרכז נמצאת דמותו של מוקי (בגילומו של ספייק לי), ויחסיו עם תושבי השכונה, כולל המעסיק שלו סאל (דני איילו), בעל הפיצרייה השכונתית ממוצא איטלקי. ברקע הסיפור משדר שדר הרדיו שירים, בעיקר שירי אהבה ומספר את רקע הסיפור.
משתתפים בסרט: דני איילו, ג'ון טורטורו, ספייק לי, אוסי דייוויס, רובי די, ג'יאנקרלו אספוזיטו ועוד.
הסרט נבחר לאחד מ-25 הסרטים השנויים ביותר במחלוקת (או השערורייתיים) של המגזין "Entertainment weekly". הסרט מבקר את הפערים בחברה האמריקנית, ובעיקר בקרב המהגרים והשחורים. לעיתים רבות הוא נכלל ברשימות הסרטים הכי טובים בכל הזמנים.
נבחר על ידי איגוד מבקרי הקולנוע של לוס אנג'לס לסרט הטוב ביותר ל-1989.
הערות שוליים

↑  "AFI's 100 Years... 100 Movies (10th Anniversary Edition)". American Film Institute. Retrieved December 1, 2010.
↑  Thompson, Anne. "Lists: 50 Best Movies of All Time, Again". Variety. Internet Archive. אורכב מ-המקור ב-15 בספטמבר 2010. נבדק ב-23 באוקטובר 2010. {{cite news}}:  (עזרה)
↑  "100 Essential Films by the National Society of Film Critics". National Society of Film Critics. Published by AMC FilmSite.org. נבדק ב-14 בינואר 2011. {{cite web}}:  (עזרה)
↑  "The Best 1,000 Movies Ever Made". The New York Times. 29 באפריל 2003. נבדק ב-1 בדצמבר 2010. {{cite news}}:  (עזרה)
↑  "Archived copy". אורכב מ-המקור ב-22 באוגוסט 2016. נבדק ב-2016-12-11. {{cite web}}:  (עזרה);  (עזרה)
| --- | --- |
בקרת זהויות :  NLI: 987007588661705171  BnF: cb12199475n (data)  GND: 4697397-7  LCCN: n88202897  SUDOC: 124395376  VIAF: 316753496   WorldCat (עם VIAF): 316753496 
ערך זה הוא קצרמרבנושא קולנוע. אתם מוזמנים לתרום לוויקיפדיה ו.
משפט (בלשנות)

משפט הוא מבע שפתי המורכב ממילה אחת או יותר.
המבנה והמשמעות של המשפט קשורים זה בזה ויוצרים יחדיו את היחסים התחביריים שלו.
הסמנטיקה עוסקת בין היתר במשמעויות של המשפט וחלקיו השונים.
בכתב נהוג להפריד בין משפטים שונים בטקסט בעזרת סימני פיסוק מתאימים. לדוגמה: נקודה, סימן שאלה או סימן קריאה.
בדיבור ניתן לעיתים להבחין בגבולות המשפטים בעזרת ההנגנה שלהם, אם כי הבחנה זו נוטה להיות מטושטשת יותר.
הפסוקית היא אחת מיחידות המשפט. יכולות להיות מספר פסוקיות בתוך משפט בודד.
בשפה העברית על מנת להחשיב רצף של מילים כמשפט נדרש ברצף זה פועל, ובמקרים מסוימים ניתן במקום פועל להכניס תואר או שם עצם אך אלו פחות מצויים.
דוגמה: "כיס שולחן מעל חלון" לא נחשב כמשפט מכיוון שאין בו פועל.
דוגמה: "הנערה יפה" נחשב כמשפט מכיוון שהתואר מחליף מקומו של פועל.
סוגי משפטים

קיימים מספר סוגים של משפטים, אשר ניתן לסווג אותם בדרכים שונות.
סוגי משפטים > משפטים פעליים ושמניים

אחת הדרכים להבחין בין משפטים היא לבדוק האם אחת מהמילים המרכיבות את המשפט היא פועל:
משפט פועלי - משפט המכיל פועל אשר מתפקד כנשוא ומצביע על הזמן של המשפט. רוב המשפטים בשפה העברית הם פועליים.
משפט שמני (משפט לא פועלי) - משפט שאינו מכיל פועל.
סוגי משפטים > חלוקה לפי מאפייני הפסוקיות

כמות הפסוקיות במשפט ואופן התקשרותן זו לזו יוצרים סוגים שונים של משפטים:
משפט פשוט - בנוי ממשפט יסודי בעל נשוא אחד בלבד. כלומר, משפט המורכב מפסוקית אחת בלבד.
משפט כולל - משפט פשוט ביסודו, אשר יש בו חלקים כוללים.
משפט מאוחה (משפט מחובר) - בנוי משני איברים או יותר. האיברים יכולים להתחבר בעזרת מילות קישור או בלעדיהן.
משפט מורכב - בנוי ממשפט יסודי ומפסוקית משועבדת אחת לפחות. הפסוקיות המשועבדות של המשפט המורכב פותחות במילות שעבוד.
הגדרות שונות

הדקדוק המסורתי נוהג לעיתים להגדיר משפט כ"רצף מילים (מילה אחת אינה נחשבת כמשפט) המייצג מחשבה שלמה", או הגדרות דומות אחרות. אלא שהגדרה שכזו היא כמעט חסרת ערך: מהי "מחשבה שלמה"? והאם באמת מחשבה שלמה היא בהכרח משפט? ניסיון להגדיר באופן מדויק וברור מהו משפט מתברר כמשימה קשה ביותר.
גם הגדרות בנוסח "משפט הוא צירוף של נושא ונשוא" הן חסרות ערך, כי כדי להגדיר מהו נושא חייבים להגדיר תחילה מהו משפט (נושא הוא בהכרח נושא של משפט, ולא ניתן להגדיר נושא בלי להניח מראש שיודעים מהו משפט). לכן, זוהי הגדרה מעגלית.
הדקדוק הגנרטיבי ניגש לשאלה זו בצורה שונה. ראשית, משפט הוא מבנה תחבירי, והגדרת משפט אינה מתבססת על המשמעות או על מטרת השימוש. שנית, משפט הוא לא יותר מאשר סוג ספציפי של צירוף תחבירי. כשם שצירוף שמני או צירוף פועלי ניתנים להגדרה באופן מבני לחלוטין (למשל, צירוף של מיידע ושם עצם הוא צירוף שמני), ניתן להגדיר גם משפט באופן מבני. למשל, צירוף שמני שאחריו צירוף פועלי המתאים לו במין ומספר יהיה משפט.
מובן שזו רק דוגמה לסוג אחד, פשוט במיוחד, של משפט; ויש צורך לוודא שמתקיימים כל התנאים המבניים האחרים כדי שניתן יהיה לקבוע שמדובר במשפט תקין. למעשה, לא תהיה זו הגזמה להגיד שהתחביר הגנרטיבי כולו מהווה מסגרת תאורטית שלמה שבאה לענות על השאלה "מהו משפט", ותשובה מלאה לשאלה זו אפשרית רק על סמך הבנה מעמיקה של כל פרטי התאוריה.
העובדה שמשפט משמש לעיתים קרובות להבעת רעיונות היא עובדה פרגמטית: המבנה התחבירי שנקרא "משפט" מקבל משמעות באופן שיטתי, לפי חוקי הסמנטיקה הקומפוזיציונלית; וכללי השימוש בשפה קובעים לאיזה סוג של הקשר מתאים כל סוג של משמעות. בפרגמטיקה מבחינים בין משפט, שהוא קבוע ונושא משמעות קבועה לבין מבע, הנמצא רק בהקשר של מקום וזמן.
ראו גם

משפט ערטילאי
לקריאה נוספת

יפעת שרעבי, סודות התחביר, 2004.
הערות שוליים

1 2 3 4 5 6  שרה אבינון (2000). עיין ערך: לשון, הבנה והבעה. תל אביב: מט"ח - המרכז לטכנולוגיה חינוכית.
| --- | --- |
בקרת זהויות :  NLI: 987007531619105171  BnF: cb12071259b (data)  GND: 4138320-5  LCCN: sh85120063  LNB: 000150282  NKC: ph965988
באהבה, מייגן

| --- | --- |

 סוגה:  תוכנית מציאות 
 בימוי:  מייקל סטיד
 מנחים:  מייגן מרקל
 ארץ מקור:  ארצות הברית 
 שפות:  אנגלית 
 מספר עונות:  1
 מספר פרקים:  8
 הפקה
 מפיקים בפועל:  ליאה הריטון אלי הולצמן מייגן מרקל שאנל פיסניק אהרון סיידמן
 הפצה:  נטפליקס 
 עורכים:  מייקל צ'אסקס דייוויד איסר
 אורך פרק:  40 דקות
 שידור
 רשת שידור:  נטפליקס
 תקופת שידור מקורית:  4 במרץ 2025 – הווה
 קישורים חיצוניים
 דף התוכנית ב-IMDb
 
"באהבה, מייגן" (באנגלית: "With Love, Meghan") היא סדרת סגנון חיים בכיכובה של מייגן מרקל, דוכסית סאסקס, שעלתה בנטפליקס ב-4 במרץ 2025. הסדרה כוללת שמונה פרקים, כל אחד באורך של כ-40 דקות, בהם מרקל משתפת טיפים בתחומי הבישול, הגינון והאירוח, ומארחת חברים ואורחים מפורסמים באחוזה בקליפורניה.
רקע

הסדרה מסמלת ניסיון נוסף של מרקל למצב את עצמה כמשפיענית בתחום הסגנון חיים, לאחר ירידה בפופולריותה ובמוניטין של בני הזוג.
תוכן

הסדרה עוסקת בטיפים לחיים מאוזנים, מתכונים, גינון, בחירת פרחים, אירוח חברים ושיחות על משפחה וזוגיות וכוללת סצנות שבהן מרקל מבשלת פסטה, מכינה נרות ריחניים, מציגה מטבח יוקרתי וגינה עם תבלינים ודבש טרי.
הנסיך הארי כמעט ואינו מופיע בסדרה, למעט בסצנת הסיום, שבה הוא מחבק את מרקל ברפרוף. מרקל לא מתייחסת כמעט למשפחת המלוכה, למעט אזכור שהיא כבר לא "מרקל" אלא "סאסקס".
הפקה

בשנת 2020, בני הזוג חתמו על חוזה עם נטפליקס בשווי 100 מיליון דולר לחשיפת חייהם, אך עד כה רק הדוקו-סדרה המשותפת שלהם, "הארי ומייגן", עוררה עניין כלשהו. מדובר, ככל הנראה, בפרויקט האחרון במסגרת שיתוף הפעולה. הסדרה יצאה לאחר "פולו", סדרה קודמת על ספורט שאהוב על הנסיך הארי, שלא זכתה להצלחה רבה.
התוכנית אינה מצולמת בביתה של מרקל, והיא מציינת זאת כבר בפרק הראשון.
למרות קבלת הפנים הביקורתית המגוונת, הסדרה חודשה לעונה שנייה. הצילומים לעונה הושלמו, עם יציאה מתוכננת בסתיו 2025.
תגובות וביקורות

| דירוגים מקצועיים> ציוני ביקורות.מקור | דירוגים מקצועיים> ציוני ביקורות.ציון |
| --- | --- |
TvBee: 40/100
הטריילר ששוחרר ב-2 בינואר 2025 זכה ליותר ממיליון צפיות, אך גם ל-14 לייקים בלבד מול 119 דיסלייקים.
הסדרה נחשבת לכישלון, עם ביקורות שליליות המתארות אותה כמשעממת, חסרת נשמה וללא כריזמה.
ברשתות החברתיות נשמעו תגובות סקפטיות על האותנטיות של הסדרה, עם ביקורות על כך שמרקל מלמדת על חיים "פשוטים" תוך שהיא מוקפת בצוות מקצועי. למרות הביקורת, הסדרה קיבלה גם תגובות חיוביות, בעיקר ממעריצים ומשפיענים בתחומי הלייף-סטייל.
הערות שוליים

1 2 3 4  נאוה סילוורה, "באהבה, מייגן": הרשת סוערת סביב הסדרה החדשה של מייגן מרקל בנטפליקס, באתר ישראל היום, 7 בינואר 2025
1 2 3 4 5  ניר וולף, קליפורניה דרימינג: הפלופ המלכותי של מייגן מרקל בממלכת נטפליקס, באתר ישראל היום, 5 במרץ 2025
1 2  מיכל ישראלי, ‏"באהבה, מייגן" נעשתה עם הרבה אהבה. ממייגן לעצמה, באתר ‏מאקו‏, 5 במרץ 2025
↑  Greta Bjornson, 'With Love, Meghan' Gets A Shock Second Season At Netflix After Dismal Reviews, Decider, ‏March 7, 2025
↑  Fran Hoepfner, What Is the ‘With Love, Meghan’ Netflix Show Actually About?, Vulture, ‏March 7, 2025
↑  Natasha Pearlman, Actually, “With Love, Meghan” Is a Perfect Show for 2025, Glamour, ‏March 6, 2025